Kun olet tehnyt hintakiinnityksen, lopulliseen sähkösi hintaan vaikuttaa kulutusvaikutus (=profiilivaikutus) ja toimitusmaksu. Toimitusmaksulla tarkoitetaan sähkönmyyjän, eli meidän, marginaalia. Kulutusvaikutus taas nostaa tai laskee sähkön lopullista hintaasi sen mukaan, mille vuorokaudenajoille sähkönkäyttösi painottuu.
Kulutusvaikutus voi siis olla joko positiivinen tai negatiivinen ja siten joko nostaa tai laskea lopullista sähkön hintaasi. Jos sähkönkulutuksesi painottuu sähköpörssin halvemmille tunneille (esim. yölle), on kulutusvaikutuksesi negatiivinen ja sähkön hintaasi laskeva. Jos kulutuksesi taas painottuu kalliimmille tunneille, on kulutusvaikutus positiivinen ja sähkön hintaa nostava.
Kulutusvaikutuksen hyöty piilee siis siinä, että oman sähkönkulutuksesi ohjauksella voit vaikuttaa sähkölaskusi suuruuteen, vaikka olisitkin tehnyt hintakiinnityksiä. Hintakiinnityksillä saat sähkösi hintaan varmuutta ja vakautta, mutta kulutusvaikutuksen avulla voit silti pienentää sähkölaskuasi omilla toimillasi.